จัดกลยุทธ์ลงทุนวันนี้ โบรกฯ แนะลงทุนกลุ่ม Big Cap พร้อมชู 5 ธีมหุ้นเด่น
จัดกลยุทธ์ลงทุนวันนี้ โบรกฯ แนะลงทุนกลุ่ม Big Cap พร้อมชู 5 ธีมหุ้นเด่น
8 ม.ค. 2561

บล.โนมูระ พัฒนสิน ระบุว่า คาดดัชนีวันนี้ “Sideway Up” แนวต้าน 1,801/1,804 จุด  แนวรับ 1,786/1,779 จุด ตัวเลขเศรษฐกิจสหรัฐฯทีรายงานในวันศุกร์ทีผ่านมา นำโดย อัตราการจ้างงานนอกภาคเกษตรปรับตัวขึ้น 148,000 ตำแหน่ง ต่ำกว่าคาดที่ 190,000 ตำแหน่ง
ขณะที่อัตราการว่างงานทรงตัวที่ระดับ 4.1% ซึ่งเป็นระดับต่ำสุดในรอบ 17 ปี และยอดคำสั่งซื้อโรงงานเพิ่มขึ้น 1.3% มากกว่าคาดที่ 1.1% ซึ่งแนวโน้มโดยรวมยังคงเป็นบวก บ่งชี้ถึงการฟื้นตัวต่อเนื่องของสหรัฐฯ เป็นปัจจัยหนุนสินทรัพย์เสี่ยงโลก
นอกจากนี้ นายแพทริค ฮาร์เกอร์ ประธานเฟด สาขาฟิลาเดลเฟีย แถลงเมื่อวันศุกร์ที่ผ่านมาว่า FED ควรปรับขึ้นอัตราดอกเบี้ยเพียง 2 ครั้งในปีนี้ เนื่องจากอัตราเงินเฟ้อยังคงอยู่ในระดับต่ำ ซึ่งแนวโน้มการปรับขึ้นดอกเบี้ยที่เป็นไปอย่างค่อยเป็นค่อยไป ส่งผลให้ทิศทางค่าเงินดอลล่าร์ยังคงอ่อนค่าต่อเนื่องสู่ระดับ 91.98จุด หนุนราคาสินค้าโภคภัณฑ์ฟื้นตัวเด่น
รวมถึงกระตุ้นค่าเงินเอเชียและค่าเงินบาทแข็งค่าในเชิงเปรียบเทียบที่ระดับ 32.159 บาท/เหรียญ แข็งค่าสุดในรอบ 27 เดือน เพิ่ม Sentiment บวกต่อการลงทุนในไทย
ส่วนปัจจัยในประเทศ ธกส.ตั้งเป้าปล่อยสินเชื่อ 1.46 ล้านล้านบาทในปี 61 เพื่อช่วยเหลือและเสริมสร้างทักษะเกษตรกร รวมถึงแก้หนี้นอกระบบ ประกอบกับคัดเลือกชุมชนนำร่องเพื่อพัฒนาเป็นชุมชนท่องเที่ยวต้นแบบ โดยวางเป้าขยายเป็น 35 แห่งในปี 61 จากเดิม 16 แห่งในปี 60 เพื่อสร้างรายได้สู่ท้องถิ่น ซึ่งทั้งสองมาตรการ มีเป้าหมายเพื่อกระตุ้นเศรษฐกิจฐานราก หนุนการบริโภคในประเทศฟื้นตัว เป็นบวกต่อเศรษฐกิจไทย
Asset allocation : ถือหุ้น 75% และเงินสด 7.5% ทองคำ 12.5% ตลาดบอนด์ 5%
Daily Strategy :  กลยุทธ์กลุ่ม Big cap เน้น STEC, CK, BBL, KBANK, PTTEP, IVL, IRPC. HMPRO ผสาน 5 Theme เด่น